84. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/1832  της 19 Ιαν./9 Φεβρ. 1978(ΦΕΚ Β΄ 103) Περί στοιχείων αδειών κυκλοφορίας αυτοκινήτων οχημάτων, καθορισμού κυρίων χαρακτηριστικών αυτών και χορηγήσεως αδειών για την προσωρινή κυκλοφορία και προς δοκιμή αυτών. Έχοντες υπόψη: Την παρ. 3 του άρθρ. 88 του Κώδικος Οδικής Κυκλοφορίας, κυρωθέντος δια του Νόμ. 614/77, αποφασίζομεν: ΚΕΦΑΛΑΙΟ Α΄ 1.Aναγραφόμενα στοιχεία στις άδεις κυκλοφορίας των αυτοκινήτων οχημάτων. α)Άδειες κυκλοφορίας επιβατικών αυτοκινήτων και επιβατικών μοτοσυκλεττών Ι.Χ. Στις άδειες κυκλοφορίας των αυτοκινήτων οχημάτων της κατηγορίας αυτής θα αναγράφωνται τα υπό της υπ’ αριθ. ΣΤ/26322/1977 (ΦΕΚ 1099/1977) αποφάσεως προβλεπόμενα, η οποία εξακολουθεί ισχύουσα και μετά την εφαρμογή του Κώδικος οδικής Κυκλοφορίας. β)Άδειες κυκλοφορίας των λοιπών κατηγοριών οχημάτων. Οι άδειες είναι χρώματος χροιάς πρασίνου, στο εσωτερικό φέρουν τα γράμματα ΥΠ. ΣΥΓΚ. και περιέχουν τα εξής στοιχεία: (1)Στο εξώφυλλο αναγράφεται: α)Ο τίτλος της εκδούσης την άδεια κυκλοφορίας Αρχής. β)Η φράση «Άδεια κυκλοφορίας οχήματος». γ)Οδηγίες περί της τηρήσεως της αδείας και των υποχρεώσεων του κατόχου του οχήματος. (2)Στο μέσο του εξωφύλλου υφίσταται η ακόλουθος ένδειξη: ΑΚΥΡΟΣ ΜΕΤΕΒΙΒΑΣΘΗ ΤΗΝ ....................................  (αριθ. βιβλιαρίου ...............................................) ΕΝΤΟΣ ΜΗΝΟΣ ΑΠΟ ΣΗΜΕΡΑ Ο ΝΕΟΣ ΚΑΤΟΧΟΣ ΥΠΟΧΡΕΟΥΤΑΙ ΝΑ ΕΦΟΔΙΑΣΘΗ ΔΙΑ ΝΕΑΣ ΑΔΕΙΑΣ.            Εν………….…................................ 19.. Η ανωτέρω ένδειξη συμπληρούται υπό του αρμοδίου κατά Νόμο οργάνου, κατά την καταχώρηση της συμφωνίας μεταβιβάσεως του αυτοκινήτου στο βιβλιάριο μεταβολών κυριότητος και κατοχής αυτού. (3)Στο εσωτερικό της αδείας αναγράφονται τα στοιχεία του ιδιοκτήτου και του οχήματος. Ειδικώτερα: (α)Επί αφόρτων (ελκυστήρων) ρυμουλκών διαγράφεται η ένδειξη ωφέλιμον φορτίον και αντ’ αυτής αναγράφεται η ένδειξη «φόρτιση πλακός». (β)Επί ημιρυμουλκουμένου διαγράφεται η ένδειξη ικανότητα έλξεως και αναγράφεται η ένδειξη «φόρτιση πείρου επικαθήσεως». ………… λοφοριακής μονάδος, αποτελουμένου εκ ρυμουλκού μετά ρυμουλκουμένου, θα αναγράφωνται κεχωρισμένως και τα μικτά φορτία και ωφέλιμα τοιαύτα των συγκροτούντων τον συρμόν οχημάτων. (δ)Στις εκδιδόμενες άδειες κυκλοφορίας των εκτελούντων οδικές εμπορευματικές μεταφορές αυτοκινήτων τίθενται και οι ακόλουθες ενδείξεις: Στις άδειες των εκτελούντων διεθνείς οδικές εμπορευματικές μεταφορές αυτοκινήτων τίθεται η ένδειξη «Διεθνών Μεταφορών». Στις άδειες των εκτελούντων εθνικές μεταφορές αυτοκινήτων τίθεται η ένδειξη «Εθνικών Μεταφορών». Στις άδειες των εκτελούντων μεταφορές εντός του νομού της έδρας των αυτοκινήτων (νομαρχιακές) τίθεται η ένδειξη «Επιτρέπεται η διενέργεια μεταφορών μόνο εντός του Νομού.............» αναγραφομένου του Νομού εντός του οποίου επιτρέπεται η διενέργεια μεταφορών υπό του αυτοκινήτου. Στις άδειες των εκτελούντων μεταφορές μικροφορτίων αυτοκινήτων εντός ολοκλήρου της χώρας τίθεται η ένδειξη: «Επιτρέπεται η μεταφορά μικροφορτίων σε ολόκληρη τηN Χώρα». (ε)Οι εκδιδόμενες άδειες κυκλοφορίας των ανεξαρτήτων οχημάτων ρυμουλκουμένων ή ημιρυμουλκουμένων θα είναι του αυτού ως ανωτέρω τύπου και επί πλέον θα περιέχουν το διακριτικό γράμμα «Ρ» μετά του αριθμού κυκλοφορίας του οχήματος και το μεταφερόμενο είδος. ς)Οι άδειες των κυκλοφορούντων εντός κλειστών ιδιωτικών χώρων αυτοκινήτων είναι χρώματος λευκού και περιέχουν τα εξής στοιχεία: Αναγράφεται ο τίτλος της εκδούσης την άδεια κυκλοφορίας Υπηρεσίας Συγκοινωνιών και ο άυξων αριθμός, της χορηγουμένης από κάθε Υπηρεσία Συγκοινωνιών αδείας, ο οποίος είναι και ο αριθμός κυκλοφορίας του οχήματος. Κάτω από αυτά αναγράφονται τα περιεχόμενα στην υποβαλομένη υπέυθυνη δήλωση στοιχεία του ιδιοκτήτου και του οχήματος. (ζ)Επίσης στο εσωτερικό της αδείας υφίστανται στήλη για την αναγραφή τυχόν παρατηρήσεων ή των λοιπών συνιδιοκτητών του οχήματος (πέραν των δύο). ΚΕΦΑΛΑΙΟ Β΄ ΧΑΡΑΚΤΗΡΙΣΤΙΚΑ ΣΤΟΙΧΕΙΑ ΑΥΤ/ΤΩΝ ΟΧΗΜΑΤΩΝ Για τη διαγραφή από το Κεφάλαιο Β΄ της παρούσας Απόφασης κάθε αναφοράς στον αριθμό σειράς παραγωγής του κινητήρα,βλ.την με αριθ. οικ. 4869/432/13-27 Φεβρ. 1998, (ΦΕΚ Β΄ 188), κατωτ. αριθ. 157. 1.Κύρια χαρακτηριστικά επιβατηγών αυτοκινήτων και μοτοσυκλεττών. (Αντί για τη σελ. 262,9577(β) Σελ. 262,9577(γ) Τεύχος Σελ.  Κώδικας Οδικής Κυκλοφορίας 21.Ε.ι.84 Ως κύρια χαρακτηριστικά των επιβατηγών αυτοκινήτων και των μοτοσυκλεττών θεωρούνται τα κατωτέρω στοιχεία: α)Το είδος του οχήματος. β)Το εργοστάσιο κατασκευής αυτού. γ)Ο εργοστασιακός τύπος του οχήματος. δ)Ο αριθμός σειράς του πλαισίου. ε)Ο τύπος και ο αριθμός σειράς του κινητήρος. ς)Το χρησιμοποιούμενο καύσιμο. ζ)Η μεταξύ των αξόνων των τροχών απόσταση. η)Τα μήκη του εμπροσθίου και οπισθίου προβόλου. θ)Οι εξωτερικές διαστάσεις του οχήματος. ι)Το βασικό χρώμα αυτού. 2.Κύρια χαρακτηριστικά φορτηγών αυτοκινήτων. Ως κύρια χαρακτηριστικά των φορτηγών αυτοκινήτων θεωρούνται τα εξής στοιχεία: α)Το είδος του οχήματος. β)Το εργοστάσιο κατασκευής αυτού. γ)Ο τύπος του οχήματος. δ)Ο αριθμός σειράς του πλαισίου. ε)Η κατηγορία από πλευράς οδηγήσεως (κανονική, προωθημένη, ημιπροωθημένη). ς)Ο τύπος και ο αριθμός σειράς του κινητήρος. ζ)Το χρησιμοποιούμενο καύσιμο. η)Ο αριθμός των αξόνων κατά κατηγορίες (κινητήριοι, μη κινητήριοι, διευθυντήριοι). «θ)Ο αριθμός των τροχών». Η υποπαρ. θ αντικαταστάθηκε ως άνω από την παρ. Ι του άρθρ. 5 της 79400/2490/15-16 Ιουν. 1989, απόφ. Υπ. Μεταφ. και Επικοιν. (ΦΕΚ Β’ 496), κατωτ. αριθ. 136. ι)Οι μεταξύ των αξόνων αποστάσεις. ια)Τα μήκη του εμπροσθίου και του οπισθίου προβόλου. ιβ)Οι εξωτερικές διαστάσεις του οχήματος. ιγ)Ο Τύπος και οι διαστάσεις του αμαξώματος. ιδ)Το βασικό χρώμα του οχήματος. «3.Κύρια χαρακτηριστικά λεωφορείων. Ως κύρια χαρακτηριστικά των λεωφορείων θεωρούνται τα εξής: α)Ο τύπος του λεωφορείου. β)Το εργοστάσιο κατασκευής και ο τύπος του πλαισίου. γ)Το αμάξωμα του λεωφορείου (μορφή, διαστάσεις, αριθμός και διάταξη καθισμάτων). δ)Ο αριθμός σειράς του πλαισίου. ε)Ο τύπος και ο αριθμός σειράς του κινητήρα. στ)Το χρησιμοποιούμενο καύσιμο. ζ)Ο αριθμός των αξόνων και των τροχών. η)Οι μεταξύ των αξόνων αποστάσεις». Η παρ. 3 αντικαταστάθηκε ως άνω από την παρ. 2 του άρθρ. 5 της 79400/2490/15-16 Ιουν. 1989(ΦΕΚ Β΄ 496), απόφ. Υπ. Μεταφ. και Επικοιν. κατωτ. αριθ. 136. Σελ. 262,9578(γ) Τεύχος-Σελ.   «4.Κύρια χαρακτηριστικά ρυμουλκουμένων και ημιρυμουλκουμένων θεωρούνται τα εξής: α)Το είδος του οχήματος. β)Το εργοστάσιο κατασκευής. γ)Ο τύπος του οχήματος. δ)Ο αριθμός σειράς του πλαισίου. ε)Ο αριθμός των αξόνων και των τροχών. στ)Οι αποστάσεις μεταξύ των αξόνων και του κέντρου του πείρου ζεύξεως από τον πλησιέστερο άξονα για τα ημιρυμουλκούμενα. ζ)Τα μήκη του εμπρόσθιου και οπίσθιου προβόλου. η)Ο τύπος και οι εξωτερικές διαστάσεις του αμαξώματος. θ)Το βασικό χρώμα του οχήματος». Η παρ. 4 αντικαταστάθηκε ως άνω από την παρ. 3 του άρθρ. 5 της 79400/2490/15-16 Ιουν. 1989 (ΦΕΚ Β΄ 496), απόφ. Υπ. Μεταφ. και Επικοιν. κατωτ. αριθ. 136.  «5.Αλλαγή των κύριων χαρακτηριστικών των οχημάτων δεν επιτρέπεται εκτός: α.(Καταργήθηκε από την παρ. 4 του άρθρ. 5 της 79400/2490/15-16 Ιουν. 1989 Απ. Υπ. Μεταφ. και Επικ. (ΦΕΚ Β΄ 496), κατωτ. αριθ. 136). β)των καθοριζομένων (κύριων χαρακτηριστικών) με αποφάσεις μας που εκδίδονται κατ’ εφαρμογή του Ν.Δ. 570/1970. Για κάθε επιτρεπόμενη αλλαγή κύριων χαρακτηριστικών οχήματος, ο κάτοχος υποχρεούται να ενημερώσει με αίτησή του την αρμόδια Υπηρεσία Συγκοινωνιών με δήλωσή του στην οποία θα αναφέρεται η γενόμενη αλλαγή και η ημερομηνία κατά την οποία πραγματοποιήθηκε Η δήλωση αυτή πρέπει να υποβληθεί σε διάστημα ενός μηνός το πολύ από την ημερομηνία πραγματοποίησης της αλλαγής. Αν διαπιστωθεί από την αρμόδια Υπηρεσία ότι δεν τηρήθηκε η διαδικασία αυτή, οι παραβάτες υπόκεινται στις κυρώσεις του άρθρ. 89 του Κ.Ο.Κ. Αν τα κύρια χαρακτηριστικά που μεταβλήθηκαν είναι εκ των αναγραφομένων στην άδεια κυκλοφορίας, απαιτείται η έκδοση νέας άδειας, εξαιρουμένης μόνο της περίπτωσης μεταβολής του χρώματος περί της οποίας προβλέπει η αριθ. ΣΤ/29886/ 9.12.1977 απόφασή μας». Η παρ. 5 αντικαταστάθηκε ως άνω από το άρθρο μόνο της 5060/394/13-26 Φεβρ. 1987 (ΦΕΚ Β΄ 102) απόφ. Υπ. Μεταφ. και Επικ. 21.Ε.ι.84 Κώδικας Οδικής Κυκλοφορίας ΚΕΦΑΛΑΙΟ Γ΄ Χορήγηση αδειών για την προσωρινή  κυκλοφορία και την δοκιμή των  αυτοκινήτων οχημάτων 1.Άδειες προσωρινής κυκλοφορίας αυτοκινήτων. Επιτρέπεται η χορήγηση προσωρινών αδειών κυκλοφορίας διαρκείας ουχί μεγαλυτέρας των τριών μηνών. α)Προσωρινές άδειες κυκλοφορίας διαρκείας τριών μηνών, χορηγούνται για την προσωρινή κυκλοφορία των επιβατικών αυτοκινήτων Δημ. χρήσεως, φορτηγών, λεωφορείων και τρικύκλων φορτηγών πάσης κατηγορίας και χρήσεως, υπό των Δ/νσεων Συγκοινωνιών των διαμερισμάτων της Νομαρχίας Αττικής, μέχρι εκδόσεως και αποστολής στους ενδιαφερομένους, υπό της Μηχανογραφικής Υπηρεσίας των εκτυπομένων παρ’ αυτής οριστικών αδειών. Προς τούτο, μετά την υποβολή των απαιτουμένων για την έκδοση της αδείας του οχήματος δικαιολογητικών, στην αρμοδία Διεύθυνση Συγκοινωνιών της Νομαρχίας Αττικής χορηγείται στον κάτοχο του οχήματος φωτοαντίγραφο του συντασσομένου απογραφικού δελτίου του οχήματος, στο οποίο περιέχονται, τα αναγραφόμενα, επί της αδείας στοιχεία, για την προσωρινή κυκλοφορία αυτού, επέχοντος θέση προσωρινής αδείας κυκλοφορίας. Στο κάτω μέρος του χορηγουμένου απογραφικού δελτίου θα τίθεται η ένδειξη: ΠΡΟΣΩΡΙΝΗ ΑΔΕΙΑ ΚΥΚΛΟΦΟΡΙΑΣ Η παρούσα ισχύει για την προσωρινή κυκλοφορία του οχήματος επί τρίμηνο. Αθήναι ................. 197. Ο ΠΡΟΙΣΤΑΜΕΝΟΣ β)Άδειες για την προσωρινή κυκλοφορία των ακινητούντων αυτοκινήτων, χορηγούνται σε εξαιρετικές περιπτώσεις για την μεταφορά αυτών προς επισκευή, πώληση ή οσάκις καθίσταται αναγκαία η μεταφορά αυτών στην αρμοδία Υπηρεσία Συγκοινωνιών προς επιθεώρηση για την έκδοση της προβλεπομένης αδείας κυκλοφορίας των. Οι άδειες αυτές διαρκείας 2 ημερών, χορηγούνται υπό των αρμοδίων Οικονομικών Εφοριών. 2.(Η παρ. 2 καταργήθηκε από το άρθρ. 7 της 18200/23 Μαΐου – 8 Ιουνίου 1970 (ΦΕΚ Β΄ 548) κατωτ. αριθ. 101). 